ເກົາຫຼີເໜືອ ປ່ອຍໂຕ ນັກສຶກສາ ເກົາຫຼີໃຕ້ ທີ່ຖືກຈັບກຸມ ມາຕັ້ງແຕ່ ເດືອນເມສາ 
ນັກສຶກສາ ມະຫາວິທະຍາໄລ NY ທ້າວ Joo Won-moon ໄດ້ຖືກນຳໂຕ ໄປຫາພວກນັກຂ່າວ ຕ່າງປະເທດ ແລະໃຫ້​ອ່ານ​ຖະ​ແຫລ​ງການ ​ຂອງ​ທາງ​ການ ທີ່ຕຽມໄວ້ໃຫ້ລ່ວງໜ້າ.
ເກົາຫຼີເໜືອ ກ່າວວ່າ ຕົນກຳລັງຈະປ່ອຍນັກສຶກສາ ມະຫາ ວິທະຍາໄລ ເກົາຫຼີໃຕ້ ທີ່ຕັ້ງຖິ່ນຖານຢູ່ໃນສະຫະລັດ ຜູ້ທີ່ໄດ້ ຖືກຄຸມຂັງ ຢູ່ໃນປະເທດຄອມມິວນິສດັ່ງກ່າວ ຕັ້ງແຕ່ຜູ້ກ່ຽວ ໄດ້ຂ້າມຊາຍແດນເຂົ້າໄປ ຢ່າງຜິດກົດໝາຍ ເກືອບ 6 ເດືອນ ຜ່ານມານັ້ນ ກະຊວງເຕົ້າໂຮມຊາດເກົາຫຼີໃຕ້ ກ່າວວ່າ ທ້າວ Joo Won- moon ໄວ 21 ປີ ຈະໄດ້ຖືກສົ່ງກັບຄືນປະເທດ ໃນວັນຈັນມື້ນີ້ ຜ່ານເຂດຊາຍແດນສັນຍາຢຸດຍິງ ບ້ານ Panmunjom ເຈົ້າໜ້າທີ່ ສູນກາງຂ່າວທາງການຂອງພຽງຢາງ ກ່າວວ່າ ທ້າວ Joo ໄດ້ຖືກຈັບກຸມ ເມື່ອວັນທີ 22 ເມສາ ຫຼັງຈາກຂ້າມຊາຍແດນ ມາຈາກເມືອງ Dandong ຂອງຈີນ ທ້າວ Joo ໄດ້ຕັ້ງຖິ່ນຖານ ຢູ່ໃນສະຫະລັດ ແລະມີຖານະເປັນຜູ້ອາໄສ ບ່ອນທີ່ຜູ້ກ່ຽວ ໄດ້ດຳ ລົງຊີວິດ ນັບຕັ້ງແຕ່ປີ 2001 ເປັນຕົ້ນມາ ແລະ ໄດ້ເປັນນັກສຶກສາ ຢູ່ທີ່ມະຫາວິທະຍາໄລ New York ລາວຖືກນຳຕົວໄປຫາ ບັນດານັກຂ່າວຕ່າງປະເທດ ເມື່ອເດືອນແລ້ວນີ້ ຢູ່ໃນ ພຽງຢາງ ແລະໃຫ້ອ່ານ ອັນທີ່ປາກົດວ່າ ເປັນຖະແຫລງການສະບັບນຶ່ງ ຂອງທາງການ ທີ່ ໄດ້ຖືກຕຽມມາໄວ້ລ່ວງໜ້າ ຊຶ່ງເປັນການຍອມຮັບ ຄວາມຜິດ ແລະຍົກຍ້ອງລັດຖະບານ ເກົາຫຼີ ເໜືອ ສຳຫລັບການດູແລທີ່ດີ ທ້າວ Joo ຍັງໄດ້ກ່າວຕໍ່ນັກຂ່າວ CNN ທີ່ຍອມຮັບວ່າ ຕົນຜິດ ໃນລະຫວ່າງການສຳພາດ ເມື່ອເດືອນພຶດສະພາ ໂດຍກ່າວວ່າ ລາວເຊື່ອວ່າ ທີ່ອາດຈະມີຜົນດີ ໃນການພົວພັນກັນ ລະຫວ່າງ ສອງເກົາຫຼີ ທີ່ໄດ້ຖືກແບ່ງແຍກກັນຢ່າງຂົມຄື່ນນັ້ນຄືນໃໝ່ ເກົາຫຼີ ໃຕ້ ໄດ້ຍ້ອງຍໍ ເກົາຫຼີເໜືອ ສຳຫລັບການຕັດສິນໃຈປ່ອຍໂຕ ທ້າວ Joo ແລະ ຮຽກຮ້ອງໃຫ້ພຽງຢາງ ປ່ອຍຕົວ ຊາວເກົາຫຼີໃຕ້ ອີກ 3 ຄົນ ທີ່ຕົນໄດ້ຈັບກຸມໄວ້ ການ ປ່ອຍຕົວທ້າວ Joo ມີຂຶ້ນ ກ່ອນໜ້າ ກຳນົດການທ້ອນໂຮມກັນ ຂອງບັນດາຄອບຄົວ ຜູ້ທີ່ຖືກພັດພາກຈາກກັນ ໂດຍສົງຄາມກາງເມືອງ ຊ່ວງປີ 1950-53 ທີ່ໄດ້ສິ້ນສຸດລົງ ດ້ວຍສັນຍາຢຸດຍິງລະຫວ່າງ ຄອມມິວນິສເໜືອ ແລະ ປະຊາທິປະໄຕໃຕ້ ທີ່ໜ້າເປັນຫ່ວງ ຊຶ່ງຈະມີຂຶ້ນໃນທ້າຍເດືອນນີ້